U New Yorku započeo Milenijski summit UN-a
Očekuje se da će 140 svjetskih državnika potpisati novi sporazum za ostvarivanje Milenijskih ciljeva razvoja do 2015. godine
Skup se održava uoči otvaranja rasprave na 65. godišnjem zasjedanju Opće skupštine UN-a, a na njemu sudjeluje i hrvatski predsjednik Ivo Josipović Prvi čovjek svjetske organizacije, , kaže da taj skup treba osigurati dodatne milijarde dolara za pomoć siromašnima te da je on “jako ohrabren snažnom potporom” koju pruža i američki predsjednik Barack Obama. Skup se održava uoči otvaranja rasprave na 65. godišnjem zasjedanju Opće skupštine UN-a, a na njemu sudjeluje i hrvatski predsjednik Ivo Josipović, koji će govoriti večeras oko 21 sat po hrvatskom vremenu. Osam međunarodnih razvojnih ciljeva, s čijim su se ostvarivanjem godine 2000. suglasile 192 članice UN-a i 23 međunarodne organizacije, uključuju iskorjenjivanje krajnjeg siromaštva i gladi, smanjivanje stope smrtnosti djece i rodilja, borbu protiv AIDS-a, malarije i drugih bolesti, ekološku održivost te razvijanje globalnog partnerstva za razvoj. Za rok njihova ispunjenja određena je 2015. godina. Deset godina nakon prihvaćanja na Milenijskom samitu UN-a, na East Riveru priznaju da bi unatoč sporadičnog napretka samo dva od mnogih ciljeva mogla biti ostvarena - smanjivanje na polovicu broja ljudi koji nemaju osiguranu pitku vodu i smanjivanje na polovicu broja ljudi koji žive s najviše na jedan dolar i 25 centi na dan. Čelnica UN-ovog programa za razvoj, , kaže da je svijet na putu da prepolovi broj iznimno siromašnih - najviše zbog ogromnog napretka u Kini i Indiji: “Vjerojatno će se na globalnoj razini postići ciljevi u borbi protiv siromaštva ponajviše zbog toga što je Kina uspjela izvući iz siromaštva na stotine milijuna ljudi”. Međutim, zaostaju napori da se smanji smrtnost kod majki za tri četvrtine i smrtnost djece za dvije trećine. Gospođa Clark kaže nije samo u pitanju njega koju majke i djeca i imaju, nego i položaj žene u društvu: “Odgovori nas vraćaju na temeljna pitanja o položaju žena. Jesu li žene unutar jednog društva doista u poziciji da se na njihove potrebe odgovori ili su one građani drugog reda koje se marginalizira u donošenju odluka?” Očekuje se da će 140 svjetskih državnika potpisati novi sporazum u kojem će se ponovo obvezati na ostvarivanje Milenijskih ciljeva razvoja do 2015. godine. U tom akcijskom planu poziva se razvijene zemlje da do 2015. godine izdvajaju 0,7 posto svog bruto nacionalnog proizvoda za pomoć zemljama u razvoju. To sada čini samo pet skandinavskih zemalja. Sjedinjene Države - koje ukupno daju najviše pomoći nerazvijenima - odvajaju u tu svrhu oko 0,2 posto bruto društvenog proizvoda.